Кирил Влахов
Кратки

chitanka.info

Колко истински хора,

колко смели души,

изгоряха в затвора

на сивите дни.

Колко истински хора,

колко честни сърца,

без път, без опора,

отнесе смъртта.

* * *

Знай, от мойте самоти

ме спасяваш само ти.

* * *

Аз и ти се имаме —

затуй само има ме.

* * *

Ти човек не бе,

а моето небе.

* * *

Ти ме създаде

и ми даде

това, което аз

имам вече власт

да ти дам

като те създам…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.